stanford-oval/wikipedia huggingface dataset:
Tatiana Proskouriakoff
Ura > Mayojen kirjoitusjärjestelmän selvittäminen

Proskouriakoff työskenteli 1950-luvun alkupuoliskon Mayapanissa Carnegie-instituutin kaivauksilla. Instituutin arkeologinen osasto kuitenkin lakkautettiin vuonna 1955, jolloin Proskouriakoff siirtyi Peabody-museoon. Siellä hän pystyi keskittymään mayojen kirjoitukseen, joka oli kiinnostanut häntä jo pitkään.
Maya-kirjoitusten oletettiin sisältävän vain astronomista ja ajanlaskuun liittyvää informaatiota, ennen kuin Proskouriakoff julkaisi vuonna 1960 merkittävimmän teoksensa Historical Implication of a Pattern of Dates at Piedras Negras, Guatemala. Siinä hän osoitti, että Piedras Negrasista löytyneessä steela 14:ssä oli historiallisia ja elämäkerrallisia tietoja mayoista ja heidän hallitsijoistaan. Proskouriakoff tunnisti muun muassa syntymää merkitsevän glyyfin. Mayatutkija Ian Grahamin mukaan Proskouriakoff oli ensimmäinen, joka pystyi vakuuttavasti todistamaan mayojen tekstien sisältävän historiallista tietoa.
Ura > Viimeiset työt

Proskouriakoff käytti noin 15 vuotta Chichén Itzán Cenote Sagradosta nostettujen jade-esineiden puhdistamiseen ja korjaamiseen. Työn päätyttyä julkaistiin vuonna 1974 katalogi Jades from the Cenote of Sacrifice.
Proskouriakoff alkoi viimeisenä työnään tutkia mayojen historiaa klassisen kauden maya-kirjoituksista. Hän sairastui kuitenkin Alzheimerin tautiin ja kuoli elokuussa 1985. Maya History julkaistiin postuumisti 1993.
Intiansitrusheinä

| Intiansitrusheinä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sitrusheinät Cymbopogon
Laji::  citratus
Kaksiosainen nimi
 Cymbopogon citratus  Spreng. 
Katso myös
   Intiansitrusheinä Wikispeciesissä   Intiansitrusheinä Commonsissa 
Infobox OKNimi-testi OK: 
Intiansitrusheinä eli malabarinsitrusheinä tai sitruunaruoho (Cymbopogon citratus) on monivuotinen trooppinen heinäkasvi sitrusheinien suvussa. Sitä viljellään laajalti maustekasvina. Sitä kasvatetaan myös lauhkealla vyöhykkeellä yksivuotisena, koska se ei kestä pakkasta. Intiansitrusheinää käytetään paljon aasialaisessa ruoanlaitossa,  etenkin thaimaalaisessa keittiössä. Mausteena käytettäessä siinä on mieto sitruunan maku. Kasvi on kotoisin Malesian saaristosta.
Aiheesta muualla

Citrongräs Shenet. Arkistoitu 17.8.2010. (ruotsiksi)
United States Department of Agriculture (USDA): Cymbopogon citratus (englanniksi)
Flora of China: Cymbopogon citratus (englanniksi)
Centre for Agriculture and Biosciences International (CABI): Cymbopogon citratus (citronella grass) (englanniksi)
Gernot Katzer's Spice Pages: Lemon Grass (Cymbopogon citratus) (englanniksi)
Iwi

Iwien sijoittuminen Uudessa-Seelannissa
Iwi on maorinkielinen termi heimolle, joka jäljittää sukuhistoriansa samoihin esi-isiin. Maorien identiteetti perustuu johonkin tiettyyn iwiin kuulumiseen. Maorien oman suullisen historian kaikki maorit polveutuvat suuresta laivueesta, joka saapui 1300-luvulla Uuteen-Seelantiin maorien esi-isien myyttisestä kotimaasta, Hawaikista.
1820-luvulla käydyt muskettisodat saivat monet iwit muuttamaan perinteisiltä elinalueiltaan muualle. Liikehdintää oli lähinnä Pohjoissaarella, ja jotkin alueet jäivät täysin asumattomiksi.
Iwit jakautuvat alaheimoihin (maoriksi hapū), joiden keskuudesta mm. avioliitot järjestetään.
21 iwia ylläpitää omia radiokanaviaan, joita koordinoi Radio Waatea.
Isojen poikien leikit

| Isojen poikien leikit> Boy Meets World |
| --- | --- |
Tyyli:  Tilannekomedia
Kestoaika:  22 minuuttia
Luoja(t):  Michael Jacobs April Kelly
Pääosissa:  Ben Savage Rider Strong Will Friedle William Daniels Betsy Randle Danielle Fishel William Russ
Alkuperämaa:   Yhdysvallat
Alkuperäiskieli:  englanti
Verkko:   MTV3  Disney Channel
Esitetty:  24. syyskuuta 1993 – 5. toukokuuta 2000
Tuotantokausia:  7
Jaksoja:  158
Tuotanto
Tuottaja(t):  Michael Jacobs David Kendall
Ohjaaja(t):  Jeff McCracken David Trainer Alan Myerson David Kendall
Käsikirjoittaja(t):  Matthew Nelson Jeff Menell Mark Blutman Howard Busgang Jeff Sherman
Tuotantoyhtiö(t):  ABC
Palkinnot
Voitetut:  Young Artist (1996, 1999, 2000) YoungStar (1998) Blimp Award (2000)
Ehdokkuudet:  Young Artist (1994, 1995, 1996, 1997, 1998) YoungStar (1998, 2000) Blimp Award (1999, 2000)
Aiheesta muualla
IMDb 
Isojen poikien leikit (engl. Boy Meets World) on yhdysvaltalainen televisiosarja, joka seuraa Cory Matthewsin elämää ja hänen jokapäiväisiä kommelluksiaan ja niihin liittyviä opetuksia Coryn aikuisuuteen ja avioliittoon asti. Sarjaa tehtiin yhteensä 158 jaksoa 7 tuotantokauden verran.
Suomessa sarjaa esitti 1990- ja 2000-luvulla MTV3 ja myöhemmin myös Disney Channel.
Vuonna 2014, neljätoista vuotta Isojen poikien leikkien päättymisen jälkeen, alettiin esittää spin-offia Girl Meets World, jonka päähahmona on alkuperäisen sarjan pääparin tytär.
Juoni

Sarja keskittyy Cory Matthewsin elämään, ja muut hahmot yleensä auttavat tai vaikeuttavat hänen eloaan lapsesta lähtien. Hänen paras kaverinsa on usein kapinallinen Shawn Hunter, jonka vanhemmat eivät kykene elättämään poikaansa, mutta hänellä on paljon tyttöystäviä, mitä Cory usein kadehtii. Coryn isä ja äiti ovat työtätekeviä vanhempia, jotka yrittävät ansaita kohtuullisen elannon elättääkseen kolmea lasta, sarjan lopussa jo neljää. Lapsista vanhin on Eric. Hän on hauska, komea ja usein ei kovin älykäs, ja hän yrittää kaikin keinoin pysyä erossa pikkuveljestään Corystä. Kolmikon nuorin on Morgan, joka joskus käyttää asemaansa saadakseen, mitä haluaa, ja pitää veljiään tyhminä ja toivottomina.
Itsepäisyytensä ja laiskuutensa takia Cory kohtaa usein vaikeuksia koulussa, ja hänen opettajansa ja naapurinsa George Feeny ohjaa häntä niin arkena kuin vapaa-ajallakin. Cory yrittää kovasti selviytyä koulunkäynnistä, ja lopulta hän saavuttaa tavoitteensa. Sarjan aikana Cory tapaa Topanga Lawrencen, joka on hänen ensirakkautensa ja lopulta vaimo. Coryn ja Topangan suhde nousee sarjan edetessä yhä keskeisemmäksi, kunnes viimeisellä tuotantokaudella he menevät naimisiin ja heidän lisäkseen Shawn ja Eric muuttavat Philadelphiasta New Yorkiin.
Hahmot > Matthewsin perhe

| 0 | 1 | 2 |
| --- | --- | --- |
|  William Russ  | … |  Alan Matthews   |
|  Betsy Randle  | … |  Amy Matthews   |
|  Will Friedle  | … |  Eric Matthews   |
|  Ben Savage  | … |  Cory Matthews   |
|  Lily Nicksay  | … |  Morgan Matthews (kaudet 1–2)   |
|  Lindsay Ridgeway  | … |  Morgan Matthews (kaudet 3–7)   |
Hahmot > Sivuhenkilöt

| 0 | 1 | 2 |
| --- | --- | --- |
|  Rider Strong  | … |  Shawn Hunter   |
|  William Daniels  | … |  George Feeny   |
|  Danielle Fishel  | … |  Topanga Lawrence   |
|  Trina McGee  | … |  Angela Moore   |
|  Matthew Lawrence  | … |  Jack Hunter   |
|  Anthony Tyler Quinn  | … |  Jonathan Turner   |
|  Maitland Ward  | … |  Rachel McGuire   |
|  Lee Norris  | … |  Stuart Minkus   |
|  Ethan Suplee  | … |  Frankie Stechino   |
|  Blake Clark  | … |  Chet Hunter   |
|  Jason Marsden  | … |  Jason Marsden   |
Katsojaluvut

Kausikohtaiset katsojaluvut perustuvat ABC:llä esitettyihin jaksoihin.
| 0 | 1 | 2 | 3 |
| --- | --- | --- | --- |
| Tuotantokausi | Esitetty televisiossa | Sijoitus # | Katsojia (miljoonaa) |
| 1 | 1993–1994 | – | – |
| 2 | 1994–1995 | #36 | 11,5 |
| 3 | 1995–1996 | #48 | 10,1 |
| 4 | 1996–1997 | #51 | 8,7 |
| 5 | 1997–1998 | #80 | 7,5 |
| 6 | 1998–1999 | #58 | 10,9 |
| 7 | 1999–2000 | #92 | 5,6 |
Itis

Itis tai ITIS voi tarkoittaa seuraavia asioita:
Itis, kauppakeskus Helsingin Itäkeskuksessa
Itäkeskuksen lempinimi
Integrated Taxonomic Information System eli ITIS
Itis, Iitin kunnan ruotsinkielinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Itis”, voi hakea sivunnimihaulla, laajalla sivunnimihaulla tai tekstihaulla.
Swingpolkka

Swingpolkka on polkkamusiikkiin tanssittava rock'n'swing -tanssi. Askelikko muistuttaa kantapolkan (kansantanssi) askelikkoa ja on myös etäisesti sukua polkalle. Tanssia tanssitaan pääasiassa paikallaan avoimessa otteessa.
Swingpolkkaan tehdään samantyylisiä kuvioita ja musiikintulkintaa kuin muihinkin rock'n'swing -tansseihin, mutta omintakeinen askelikko ja nopea musiikki tekevät swingpolkasta omanlaisensa myös kuvioiden suhteen.
JK Tallinna Kalev

JK Tallinna Kalev on tallinnalaisen alun perin vuonna 1901 perustetun Eesti Spordiseltsi Kalev -urheiluseuran  jalkapalloseura.
Tallinnan Kalev neuvostovallan aikana

Tallinnan Kalev pelasi Neuvostoliiton urheilujohdon määräyksestä Neuvostoliiton jalkapallosarjoissa vuosina 1947–1954 ja 1960–1962. Jälkimmäisellä jaksolla seura pelasi Neuvostoliiton pääsarjassa kaksi kautta eli kaudet 1960 ja 1961.
Tallinnan Kalev sai pelata Viron paikallista sarjaa vuonna 1955 ja voitti ainoan Neuvosto-Viron aikaisen jalkapallomestaruuden.
Jalgpalliklubi Tallinna Kalev vuodesta 2002

Toiminta aloitettiin uudelleen vuonna 2002. Kaudeksi 2007 seuran miesten edustusjoukkue nousi Viron pääsarjaan Meistriliigaan, jossa sillä erää pysyi kolme kautta. Kaudelle 2011 Tallinnan Kalev nousi takaisin Meistriliigaan eli kauden 2012 lopussa joukkue on pelannut Meistriliigaa kaikkiaan neljä kautta.
Jalgpalliklubi Tallinna Kalev vuodesta 2002 > JK Tallinna Kalevin menestys

| Kausi | Sarjataso | Sijoitus | Maaliero | Pisteet |
| --- | --- | --- | --- | --- |
| 2003 | IV | 1 | +45 | 45 |
| 2004 | III | 1 | +58 | 69 |
| 2005 | II | 4 | +14 | 63 |
| 2006 | II | 3 | +21 | 66 |
| 2007 | I | 6 | -33 | 43 |
| 2008 | I | 9 | -33 | 26 |
| 2009 | I | 10 | -57 | 16 |
| 2010 | II | 5 | +2 | 53 |
| 2011 | II | 1 | +63 | 73 |
Saavutukset

Viron mestaruus 1923, 1930 ja 1955.
Aiheesta muualla

http://www.jkkalev.ee/
Sveitsin frangi

| Sveitsin frangi |
| --- | --- |
ISO 4217 -koodi:  CHF (nro. 756)
Keskuspankki:  Sveitsin keskuspankki
Symboli:  CHF, Fr.
Käyttäjät:   Sveitsi  Liechtenstein  Campione d’Italia, Italia
Inflaatio:  0,80 %, 2017
Jaettava yksikkö:  rappen
Sveitsin frangi (lyhenne Sfr, valuuttatunnus CHF) on Sveitsin ja Liechtensteinin virallinen rahayksikkö. Se jakaantuu 100 rappeniin (saks. Rappen, ransk. centime/centimes,  ital. centesimo/centesimi).
Sveitsin keskuspankki on rahan liikkeellelaskija. Se vastaa myös valuutan toimivuudesta, vakaudesta ja valuuttavarannosta.
Sveitsin frangi kuuluu maailmantalouden vaihdetuimpiin valuuttoihin. Sveitsin frangin seteleissä on lukuisia väärentämistä vaikeuttavia ominaisuuksia. Useiden sveitsiläisten kolikoiden arvopuolen ulkoasu on pysynyt samanlaisena yli 100 vuotta.
Kolikot

1 rappen (ei käytetä)
2 rappenia (ei käytetä)
5 rappenia
10 rappenia
20 rappenia
1/2 frangia
1 frangi eli Franken
2 frangia
5 frangia
Setelit

Sveitsin keskuspankki julkaisi ensimmäiset setelit vuonna 1907. Setelit olivat arvoltaan 50, 100, 500 ja 1 000 frangia.
Kahdeksas setelisarja, kuusi eri seteliä arvoltaan 10, 20, 50, 100, 200 ja 1 000 frangia julkistettiin vuonna 1995. Setelit julkaistiin vuosina 1995–1998. Setelien etupuolella on kulttuurihenkilöiden kuvia.
10 Sfr, kuvassa arkkitehti Le Corbusier
20 Sfr, kuvassa säveltäjä Arthur Honegger
50 Sfr, kuvassa taidemaalari Sophie Taeuber-Arp
100 Sfr, kuvassa taidemaalari Alberto Giacometti
200 Sfr, kuvassa kirjailija Charles-Ferdinand Ramuz
1 000 Sfr, kuvassa historioitsija Jacob Burckhardt
Yhdeksäs setelisarja julkistettiin vuonna 2016. Sarjan viimeinen, 100 frangin seteli julkaistiin syyskuussa 2019. Setelit on suunnitellut Manuela Pfrunder.
20 frangin seteli julkaistiin 17.5.2017
50 frangin seteli julkaistiin 12.4.2016
Aiheesta muualla

Schweizerische Nationalbank (Sveitsin keskuspankin verkkosivut) snb.ch. (saksaksi), (ranskaksi), (italiaksi), (englanniksi)
Schweizer Franken - Banknoten (Sveitsin frangi - nykyiset setelit ja historiallisia seteleitä) bis-ans-ende-der-welt.net. (saksaksi), (englanniksi), (ranskaksi)
Kuvia tai muita tiedostoja aiheesta Sveitsin frangi Wikimedia Commonsissa
| Tämänhetkiset CHF-vaihtokurssit |
| --- | --- |
XE.com:sta:: AUD CAD EUR GBP HKD JPY USD
OANDA.com:sta:: AUD CAD EUR GBP HKD JPY USD
Kolikot.
John Fitch

John Fitch -nimisiä henkilöitä on useampia:
John Fitch, yhdysvaltalainen höyrylaivan kehittelijä
John Fitch, yhdysvaltalainen Formula 1 -kuljettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Fitch”, voi hakea sivunnimihaulla, laajalla sivunnimihaulla tai tekstihaulla.
Suwanneen piirikunta

Suwanneen piirikunta (engl. Suwannee County) on Yhdysvaltojen Floridan osavaltiossa sijaitseva piirikunta. Sen väkiluku oli 44 417 vuonna 2019. Piirikunnan hallintokeskus on Live Oakin kaupunki. Piirikunta perustettiin 21. joulukuuta 1858.
Aiheesta muualla

Kuvia tai muita tiedostoja aiheesta Suwanneen piirikunta Wikimedia Commonsissa
Jeremy Welsh

| Jeremy Welsh |
| --- | --- |

Henkilötiedot
Syntynyt: 30. huhtikuuta 1988 (ikä 36) Bayfield, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  95 kg
Seura
Seura:  Krefeld Pinguine
Sarja:  DEL
Pelinumero:  15
Pelaajaura
Pääsarjaura:  2012–
Aik. seurat:  Carolina Hurricanes (NHL) Charlotte Checkers (AHL) Vancouver Canucks (NHL) Utica Comets (AHL) Chicago Wolves (AHL) St. Louis Blues (NHL) Fischtown Pinguins (DEL) Düsseldorfer EG (DEL) HC Pardubice (ČEL) Grizzlys Wolfsburg (DEL)
Jeremy Welsh (s. 30. huhtikuuta 1988 Bayfield, Ontario, Kanada) on kanadalainen jääkiekkoilija, joka pelaa Saksan DEL-liigajoukkue Krefeld Pinguinsissa.
Ura

Welsh teki vuoden mittaisen sopimuksen Carolina Hurricanesin kanssa 5. huhtikuuta 2012 ja pelasi ensimmäisen ottelunsa vain kaksi päivää myöhemmin Florida Panthersia vastaan. Ennen kauden 2013-2014 alkua Welsh vaihdettiin Zac Dalpen kanssa Vancouver Canucksiin, joka antoi tilalle Kellan Tochkinin sekä neljännen kierroksen varausvuoron vuoden 2014 varaustilaisuuteen.
Welsh teki ensimmäisen NHL-maalinsa 22. marraskuuta 2013 Columbus Blue Jacketsia vastaan ohittaessaan maalivahti Sergei Bobrovskyn.
21. heinäkuuta 2014 Welsh siirtyi yksivuotisella kahden suunnan sopimuksella St. Louis Bluesiin.
Tilastot

Käännös suomeksi
Jevgeni Safonov

Jevgeni Aleksandrovitš Safonov (s. 6. heinäkuuta 1977) on jalkapalloilija, pelipaikaltaan maalivahti. Hän pelaamilloin? Venäjän pääsarjassa Šinnik Jaroslavlin joukkueessa. Safonovilla on Venäjän kansalaisuus, mutta maajoukkuetasolla hän edustaa Uzbekistania, jonka maajoukkueen ykkösmaalivahti hän on. Safonov on uzbekistanilaisen jalkapallokoulun kasvatteja, ja pelasi Dustlik Taškentissa ja Samarkand-Dinamossa ennen siirtymistään nykyiseen seuraansa vuodeksi 2000. Hän on 199 senttimetrin pituinen ja painaa 96 kilogrammaa.
Aiheesta muualla

Jevgeni Safonov Šinnik Jaroslavlin sivuilla
Suvuton lisääntyminen

Suvuton lisääntyminen tarkoittaa eliön lisääntymistä jakautumalla tai muulla tavalla niin, että syntyvä uusi yksilö on geneettinen kopio emoeliöstä.
Bakteerit lisääntyvät ainoastaan suvuttomasti jakautumalla, mutta myös jotkin kasvit ja eläimet pystyvät lisääntymään suvuttomasti.
Silmikointi on esimerkiksi sieni- ja polttiaiseläimillä esiintyvä suvuton lisääntymistapa, jossa emoyksilö muodostaa pintaansa uusiksi yksilöiksi kehittyviä silmuja.
Kasvien suvuttomassa lisääntymisessä maajuuresta, juurivesoista, maarönsyistä, sipuleista, mukuloista, lehti-iduista tai itiöistä kasvaa uusia yksilöitä. Kun maavarsi katkeaa, syntyy uusi kasvi. Näin kasvi lisääntyy ilman siemeniä, eli suvuttomasti. Siementen avulla leviäminen on epävarmaa, koska suurin osa siemenistä tuhoutuu. Suvuton lisääntyminen on varmin keino, mutta sopeutuminen on huonompaa kuin suvullisilla lisääntyjillä. Suvuttoman lisääntymisen avulla kasvaa vain kopioita siitä yksilöstä, jonka maavarresta tai itiöistä ne ovat kasvaneet. Suvullisesti leviävillä kasveilla taas jokainen yksilö on erilainen, mikä edesauttaa sopeutumista eri olosuhteisiin.
Myös jotkin eläinlajit kykenevät suvuttomaan lisääntymiseen.
Esimerkkejä suvuttomasti lisääntyvistä kasveista ja eläimistä

Mustikka
Metsätähti
Haapa
Kallioimarre
Laakamadot
John Fife Symington III

Fife Symington
John Fife Symington III (s. 12. elokuuta 1945 New York) on yhdysvaltalainen republikaanisen puolueen poliitikko. Hän toimi Arizonan osavaltion kuvernöörinä vuosina 1991–1997.
Symington opiskeli Gilman Schoolissa ja Harvardin yliopistossa. Hän palveli Vietnamin sodassa Yhdysvaltain ilmavoimissa.
Symington oli vuonna 1990 ehdolla Arizonan kuvernööriksi ja voitti demokraattivastaehdokkaansa Terry Goddardin. Hän sai vuonna 1997 tuomion petoksesta liittyen 1980-luvun kiinteistöhankkeisiin ja joutui tämän yhteydessä eroamaan virastaan. Tuomio kumottiin ylemmässä oikeusasteessa, ja lopullisesti presidentti Clinton armahti miehen aivan kautensa lopussa.
Symington ilmoitti vuonna 2007 vuosikymmenen takaisesta UFO-havainnostaan ns. Phoenixin valojen yhteydessä.
Jevgeni Savin

Jevgeni Savin
Jevgeni Savin (s. 19. huhtikuuta 1984) on entinen pääsarjatason venäläinen jalkapalloilija, joka lopetti uransa vuonna 2015. Sen jälkeen hän on toiminut jalkapallokommentaattorina Match TV:ssä ja esittänyt KraSava-videokanavallaan lajianalyysejä ja jalkapalloilijoiden haastatteluja.
Savin on tehnyt YouTubessa julkaistun dokumenttielokuvan, jonka päähenkilö on Ukrainan jalkapallomaajoukkueen kapteeni Andri Jarmolenko. Hänen lisäkseen elokuvassa on muitakin tunnettuja ukrainalaisia jalkapalloilijoita, jotka kertovat helmikuussa 2022 alkaneen sodan vaikutuksista. Mukana on myös parauimari Oleksandr Golovko. Elokuva on tekstitetty englanniksi.
Virallinen taho hyökkäsi ankarasti Savinia kohtaan dokumentin julkaisun jälkeen, ja häntä on sanottu ”maanpetturiksi”, joka pitäisi lähettää Siperiaan. Hänen omistamansa jalkapalloseura Krasava ei päässyt enää pelaamaan vakituiselle stadionilleen.
Aiheesta muualla

Video YouTubessa
Taylor Kinney

| Taylor Kinney |
| --- | --- |

Henkilötiedot
Koko nimi:  Taylor Jacks Kinney
Syntynyt: 15. heinäkuuta 1981 (ikä 43)  Lancaster, Pennsylvania, Yhdysvallat
Ammatti:  näyttelijä   malli
Näyttelijä
Aktiivisena:  2006–
Merkittävät roolit:  Luke Gianni (Muotitalo)   Mason Lockwood (Vampyyripäiväkirjat) Kelly Severide (Chicago Fire)
Aiheesta muualla
IMDb 
Taylor Jacks Kinney (s. 15. heinäkuuta 1981 Lancaster, Pennsylvania, Yhdysvallat) on yhdysvaltalainen näyttelijä ja malli. Hän alkoi seurustella laulaja Lady Gagan kanssa heinäkuussa 2011. He kihlautuivat ystävänpäivänä 2015, mutta erosivat heinäkuussa 2016.
Biografia > Nuoruus

Taylor Kinney varttui Neffsvillessä, Pennsylvaniassa kolmen veljensä ja yksinhuoltajaäitinsä kanssa. Kinney opiskeli bisnesalaa Länsi-Virginian yliopistossa ennen näyttelijän uraansa.
Biografia > Näyttelijän ura

Kinneyn tunnetuimpiin näyttelijäntöihin kuuluvat muun muassa roolit Luke Giannina televisiosarjassa Muotitalo sekä Mason Lockwoodina kauhusarjassa Vampyyripäiväkirjat.
Filmografia

| Vuosi | Elokuva | Rooli |
| --- | --- | --- |
| 2006 | Furnace | Bill Jamison |
| 2007 | White Air | Frank |
| 2010 | Scorpio Men on Prozac | Mayn rakastaja |
| 2012 | Least Among Saints | Jesse |
| 2012 | Stars in Shorts | Brad Searcy |
| 2012 | Zero Dark Thirty | Jared |
| 2014 | Se toinen nainen | Phil |
| 2015 | Rock the Kasbah | alokas Barnes |
| 2016 | The Forest | Aiden |
| Vuosi | Sarja | Rooli | Jaksot |
| --- | --- | --- | --- |
| 2006 | Muotitalo | Luke Gianni | vakituinen rooli; 35 jaksoa |
| 2007 | What About Brian | Jared | ”What About Secret Lovers” |
| 2008 | Bones | Jimmy Fields | ”Player Under Pressure” |
| 2009–10 | Trauma | Glenn Morrison | 18 jaksoa |
| 2010–11 | Vampyyripäiväkirjat | Mason Lockwood | 9 jaksoa |
| 2011 | CSI: New York | Jason Locke | ”Identity Crisis” |
| 2011 | Rizzoli & Isles | Jesse Wade | ”Don’t Hate the Player” |
| 2012 | Hävyttömät | Craig Heisner | 2 jaksoa |
| 2012 | Castle | Darren Thomas | ”Once Upon a Time” |
| 2012 | Vankikarkurit | Perry | ”SEALd Fate” |
| 2012– | Chicago Fire | paloesimies Kelly Severide | 114 jaksoa |
Aiheesta muualla

Taylor Kinney IMDb:ssa. (englanniksi)
Taylor Kinneyn biografia NBC:n Traumassa. (englanniksi)
Iso-orapihlaja

| Iso-orapihlaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Orapihlajat Crataegus
Laji::  submollis
Kaksiosainen nimi
 Crataegus submollis  Sarg. 
Synonyymit
 C. arnoldiana Sarg.  C. canadensis Sarg.  C. champlainensis Sarg. 
Katso myös
   Iso-orapihlaja Wikispeciesissä   Iso-orapihlaja Commonsissa 
Infobox OKNimi-testi OKIUCN-testi OK: 
Iso-orapihlaja (Crataegus submollis) on ruusukasvien heimoon ja orapihlajien sukuun kuuluva kasvilaji, joka kasvaa luonnonvaraisena Pohjois-Amerikan koillisosissa, mistä se on levinnyt vieraslajina myös Eurooppaan. Iso-orapihlaja on tavallisesti noin 6–7 metrin korkuiseksi kasvava pensas, jonka varsissa on lukuisia jopa seitsemän senttimetrin mittaisia piikkejä. Pohjushedelmät ovat kirkkaanpunaisia.
Iso-orapihlaja muistuttaa huomattavasti sukulaistaan pilviorapihlajaa (Crataegus mollis), mutta lajien levinneisyysalueet eroavat toisistaan. Muita eroja on muun muassa iso-orapihlajan piikikkäämmyydessä ja heteiden lukumäärässä; siinä missä pilviorapihlajalla on tavallisesti noin 20 hedettä, iso-orapihlajalla niitä on vain kymmenen.
Kuvia

Kukkia
Aiheesta muualla

Laji.fi: Iso-orapihlaja (Crataegus submollis)
ITIS: Crataegus submollis (englanniksi)
United States Department of Agriculture (USDA): Crataegus submollis (englanniksi)
Flora of North America: Crataegus submollis (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Crataegus submollis
Käännös suomeksi
Jaakko Merenoja

Jaakko Jaakonpoika Merenoja (6. toukokuuta 1825 Kalajoki – 6. kesäkuuta 1912 Kalajoki) oli suomalainen Kalajoella asunut maanviljelijä, valtiopäivämies ja messinkivaluri.
Merenojan vanhemmat olivat renki Jaakko Joonaanpoika Merenoja (sukunimi alun perin Torvi) ja Anna Ollintytär Ventelä, o.s. Ojala. Merenoja oli oppipoikana kalajokisen Olli Helanderin messinkivalimossa ja meni naimisiin tämän tyttären Lusiinan kanssa. Merenoja viljeli Kalajoen suurimpiin kuuluvaa taloa ja otti ensimmäisenä pitäjässä käyttöön niitto- ja haravakoneen sekä rullaäkeen. Hän toimi myös laivanvarustajana ja omisti 1860-luvulla yhdessä toisen kalajokisen talonpojan Juho Pahikaisen kanssa Liukas-nimisen purjelaivan, jolla kuljetettiin viljaa, tervaa, potaskaa ym. Ruotsiin ja Venäjälle. Myöhemmin Merenoja oli vielä osakkaana 1885 uponneessa Kalaja-laivassa. Merenoja toimi lisäksi messinginvalajana ja valmisti kynttilänjalkoja, kattokruunuja ja aisakelloja.
Merenoja oli Salon eli Saloisten tuomiokunnan edustaja talonpoikaissäädyssä valtiopäivillä 1872. Hän teki valtiopäivillä aloitteita muun muassa rautatien rakentamiseksi Ouluun, oluen valmistuksen ja myynnin saattamiseksi kunnan luvasta riippuvaksi sekä mustalaisten ja laukkuryssien kiertelyn estämiseksi.  Vuonna 1881 Merenoja esitti kauppalan perustamisesta Kalajoen suulle. Merenojan kirjoittamia maanviljelysaiheisia lehtiartikkeleita ilmestyi muun muassa oululaisessa Kaiku-lehdessä.